Die wêreld in foto's – 31 Oktober 2018 | Maroela Media
'n Soldaat staan Woensdag wag by die ingang van die Vatikaanse ambassade in Rome, Italië. Menslike beendere is glo tydens opknappingswerk naby dié ambassade gevind. Dié vonds word bestempel as een van die Vatikaan se tergendste raaisels – dié omtrent die lot van 'n 15-jarige dogter van 'n Vatikaanse werknemer wat in 1983 verdwyn het. (Foto: Fabio Frustaci, AP)
Sonstrale Woensdag deur bome in die Taunus-omgewing naby Frankfurt, Duitsland, nadat die eerste sneeu geval het. (Foto: Michael Probst, AP)
Pous Franciskus soen Woensdag 'n baba op St. Petrusplein in die Vatikaanstad voor sy weeklikse oudiënsie. (Foto: Alessandra Tarantino, AP)
Angela Merkel, die Duitse kansellier, gesels Woensdag met personeellede terwyl sy wag vir die aankoms van Moussa Faki, die kommissievoorsitter van die Afrika-Unie, vir 'n vergadering in Berlyn, Duitsland. (Foto: Michael Sohn, AP)
Die Portugese parlement Dinsdag tydens 'n debat oor die 2019-staatsbegroting in Lissabon, Portugal. Dié parlement het reeds die staatsbegroting vir die komende jaar goedgekeur met die linkse partye, insluitende die regerende Sosialistiese Party, wat almal ten gunste van die begroting is. (Foto: Zhang Liyun, Xinhua)